CELEX: 32019D1949
Language: et
Date: 2019-11-25 00:00:00
Title: Ühisel kokkuleppel Komisjoni Ametisseastuva Presidendiga Tehtud Nõukogu otsus (EL) 2019/1949, 25. november 2019, millega võetakse vastu nimekiri teistest isikutest, keda nõukogu paneb ette nimetada komisjoni liikmeteks, ning tunnistatakse kehtetuks ja asendatakse otsus (EL) 2019/1393

26.11.2019   
               
               
                  ET
               
               
                  Euroopa Liidu Teataja
               
               
                  L 304/16
               
            
         ÜHISEL KOKKULEPPEL KOMISJONI AMETISSEASTUVA PRESIDENDIGA TEHTUD NÕUKOGU OTSUS (EL) 2019/1949,
         25. november 2019,
         millega võetakse vastu nimekiri teistest isikutest, keda nõukogu paneb ette nimetada komisjoni liikmeteks, ning tunnistatakse kehtetuks ja asendatakse otsus (EL) 2019/1393
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 17 lõikeid 3 ja 5 ning lõike 7 teist lõiku,
         võttes arvesse Euroopa Ülemkogu 22. mai 2013. aasta otsust 2013/272/EL Euroopa Komisjoni liikmete arvu kohta (1)
         
         ning arvestades järgmist:
         
                     (1)
                  
                  
                     Euroopa Ülemkogu otsusega 2014/749/EL (2) ametisse nimetatud Euroopa Komisjoni volitused lõppesid 31. oktoobril 2019.
                  
               
                     (2)
                  
                  
                     Uus komisjon, millesse kuulub üks kodanik igast liikmesriigist, kaasa arvatud komisjoni president ning liidu välisasjade ja julgeolekupoliitika kõrge esindaja, tuleks nimetada ametisse kuni 31. oktoobrini 2024.
                  
               
                     (3)
                  
                  
                     Euroopa Ülemkogu määras Ursula VON DER LEYEN i isikuks, kes esitatakse komisjoni presidendi kandidaadina Euroopa Parlamendile, ning Euroopa Parlament valis ta komisjoni presidendiks oma täiskogu istungil 16. juulil 2019.
                  
               
                     (4)
                  
                  
                     5. augustil 2019 nimetas Euroopa Ülemkogu ühisel kokkuleppel komisjoni ametisseastuva presidendiga Josep BORRELL FONTELLES e liidu välisasjade ja julgeolekupoliitika kõrgeks esindajaks kooskõlas Euroopa Liidu lepingu (ELi leping) artikli 18 lõikega 1.
                  
               
                     (5)
                  
                  
                     Otsusega (EL) 2019/1393 (3) võttis nõukogu ühisel kokkuleppel komisjoni ametisseastuva presidendiga vastu nimekirja teistest isikutest, keda nõukogu paneb ette nimetada komisjoni liikmeteks kuni 31. oktoobrini 2024.
                  
               
                     (6)
                  
                  
                     19. oktoobril 2019 esitas Ühendkuningriik taotluse pikendada ELi lepingu artikli 50 lõikes 3 sätestatud tähtaega kuni 31. jaanuarini 2020. 28. oktoobri 2019. aasta kirjas edastati Ühendkuningriigile tema nõusoleku saamiseks Euroopa Ülemkogu otsuse eelnõu, millega pikendatakse kõnealust tähtaega kuni taotletud kuupäevani. 28. oktoobri 2019. aasta kirjas nõustus Ühendkuningriik kooskõlas ELi lepingu artikli 50 lõikega 3 nii pikendamisega kui ka Euroopa Ülemkogu otsuse eelnõu tekstiga. 29. oktoobril 2019 võttis Euroopa Ülemkogu nimetatud otsuse (4) vastu.
                  
               
                     (7)
                  
                  
                     Nõustudes otsusega (EL) 2019/1810 kinnitas Ühendkuningriik oma kohustust tegutseda pikendusperioodi kehtivuse ajal konstruktiivselt ja vastutustundlikult kooskõlas lojaalse koostöö kohustusega. Samuti nõustus Ühendkuningriik, et pikendamisel ei tohi lasta kahjustada liidu ja selle institutsioonide tavapärast toimimist. Lisaks sellele, arvestades et pikenduse tulemusena jääb Ühendkuningriik kooskõlas ELi lepingu artikliga 50 kuni väljaastumise kuupäevani endiselt liikmesriigiks koos täielike õiguste ja kohustustega, nõustus Ühendkuningriik, et see hõlmab ka kohustust soovitada kandidaat komisjoni liikme kohale. Ühendkuningriik ei soovitanud komisjoni liikme kandidaati.
                  
               
                     (8)
                  
                  
                     6. novembril 2019 kutsus komisjoni ametisseastuv president Ühendkuningriiki üles soovitama üht või mitut isikut, kes oma üldise pädevuse, sõltumatuse ja Euroopa asjadele pühendumise poolest oleksid sobivad saama järgmise komisjoni liikmeks. Ühendkuningriik ei vastanud sellele kirjale. 12. novembril 2019 saatis komisjoni ametisseastuv president teise kirja sama üleskutsega, tuletades meelde Ühendkuningriigi ELi lepingust tulenevaid kohustusi ja otsust (EL) 2019/1810. 13. novembril 2019 vastas Ühendkuningriik mõlemale kirjale ning märkis, et Ühendkuningriik ei saa komisjoni liikme kohale kandidaati soovitada tulevaste üldvalimiste tõttu. 14. novembril 2019 algatas komisjon Ühendkuningriigi vastu rikkumismenetluse tulenevalt komisjoni liikme kandidaadi soovitamata jätmisest, saates Ühendkuningriigile ametliku kirja kooskõlas Euroopa Liidu toimimise lepingu (ELi toimimise leping) artikliga 258. Kirjas tuletas komisjon meelde, et vastavalt Euroopa Liidu Kohtu väljakujunenud kohtupraktikale ei saa liikmesriik tugineda oma riigisiseses õigussüsteemis kehtivatele sätetele, et põhjendada liidu õigusest tulenevate kohustuste täitmata jätmist. Ühendkuningriigi ametivõimudel oli kuni 22. novembrini 2019 võimalus esitada selle ametliku kirja kohta oma märkused.
                  
               
                     (9)
                  
                  
                     Nõukogu märgib, et olenemata liidu õigusest tulenevatest kohustustest, mida tuletati meelde otsuses (EL) 2019/1810 ning millega Ühendkuningriik konkreetselt nõustus, ei ole Ühendkuningriik komisjoni liikme kandidaati soovitanud. See ei tohi kahjustada liidu ja selle institutsioonide tavapärast toimimist ning seega ei tohi takistada järgmise komisjoni ametisse nimetamist, et komisjon saaks võimalikult kiiresti alustada oma aluslepingutest tulenevate täielike volituste täitmist. Nõukogu märgib, et kuigi komisjoni liikmeteks nimetamiseks esitatakse ainult 27 isikut, vastab komisjoni liikmete arv otsuse 2013/272/EL kohaselt liikmesriikide arvule. Samuti märgib nõukogu, et pärast komisjoni ametisse nimetamist kohaldatakse ELi toimimise lepingu artikli 246 teist lõiku.
                  
               
                     (10)
                  
                  
                     Enne kui otsuses (EL) 2019/1393 sisalduv nimekiri esitatakse heakskiitmiseks Euroopa Parlamendile, tuleks nimetatud otsus ühisel kokkuleppel komisjoni ametisseastuva presidendiga kehtetuks tunnistada ja asendada käesoleva otsusega.
                  
               
                     (11)
                  
                  
                     ELi lepingu artikli 17 lõike 7 kolmanda lõigu kohaselt kiidetakse president, liidu välisasjade ja julgeolekupoliitika kõrge esindaja ning teised komisjoni liikmed Euroopa Parlamendis heaks ühtse nimekirjana,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühisel kokkuleppel komisjoni ametisseastuva presidendi Ursula VON DER LEYEN iga teeb nõukogu ettepaneku nimetada komisjoni liikmeteks kuni 31. oktoobrini 2024 järgmised isikud:
            
                         
                     
                     
                        Thierry BRETON
                     
                  
                         
                     
                     
                        Helena DALLI
                     
                  
                         
                     
                     
                        Valdis DOMBROVSKIS
                     
                  
                         
                     
                     
                        Elisa FERREIRA
                     
                  
                         
                     
                     
                        Mariya GABRIEL
                     
                  
                         
                     
                     
                        Paolo GENTILONI
                     
                  
                         
                     
                     
                        Johannes HAHN
                     
                  
                         
                     
                     
                        Phil HOGAN
                     
                  
                         
                     
                     
                        Ylva JOHANSSON
                     
                  
                         
                     
                     
                        Věra JOUROVÁ
                     
                  
                         
                     
                     
                        Stella KYRIAKIDES
                     
                  
                         
                     
                     
                        Janez LENARČIČ
                     
                  
                         
                     
                     
                        Didier REYNDERS
                     
                  
                         
                     
                     
                        Margaritis SCHINAS
                     
                  
                         
                     
                     
                        Nicolas SCHMIT
                     
                  
                         
                     
                     
                        Maroš ŠEFČOVIČ
                     
                  
                         
                     
                     
                        Kadri SIMSON
                     
                  
                         
                     
                     
                        Virginijus SINKEVIČIUS
                     
                  
                         
                     
                     
                        Dubravka ŠUICA
                     
                  
                         
                     
                     
                        Frans TIMMERMANS
                     
                  
                         
                     
                     
                        Jutta URPILAINEN
                     
                  
                         
                     
                     
                        Adina VĂLEAN
                     
                  
                         
                     
                     
                        Olivér VÁRHELYI
                     
                  
                         
                     
                     
                        Margrethe VESTAGER
                     
                  
                         
                     
                     
                        Janusz WOJCIECHOWSKI
                     
                  lisaks
            
                         
                     
                     
                        Josep BORRELL FONTELLES ele, kes nimetati liidu välisasjade ja julgeolekupoliitika kõrgeks esindajaks.
                     
                  
         
            Artikkel 2
            Käesoleva otsusega tunnistatakse kehtetuks ja asendatakse otsus (EL) 2019/1393.
         
         
            Artikkel 3
            Käesolev otsus jõustub selle vastuvõtmise päeval.
         
         
            Artikkel 4
            Käesolev otsus edastatakse Euroopa Parlamendile.
         
         
            Artikkel 5
            Käesolev otsus avaldatakse Euroopa Liidu Teatajas.
         
         
            Brüssel, 25. november 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  ELT L 165, 18.6.2013, lk 98.
         
            (2)  Euroopa Ülemkogu 23. oktoobri 2014. aasta otsus 2014/749/EL Euroopa Komisjoni ametisse nimetamise kohta (ELT L 311, 31.10.2014, lk 36).
         
            (3)  Ühisel kokkuleppel komisjoni ametisseastuva presidendiga tehtud nõukogu 10. septembri 2019. aasta otsus (EL) 2019/1393, millega võetakse vastu nimekiri isikutest, keda nõukogu paneb ette nimetada komisjoni liikmeteks (ELT L 233 I, 10.9.2019, lk 1).
         
            (4)  Euroopa Ülemkogu 29. oktoobri 2019. aasta otsus (EL) 2019/1810, tehtud kokkuleppel Ühendkuningriigiga, millega pikendatakse ELi lepingu artikli 50 lõike 3 kohast tähtaega (ELT L 278 I, 30.10.2019, lk 1).